忠义士豫让吞炭・混江龙
作者：杨梓
朝代：元

paragraphs: 休为-朝之忿，不思量旋踵丧其身。
上个尊周朝皇帝，下不闻阃外将军，独自兴心独门立，却不道半山天子半由臣。
待驱兵领将，积草屯粮。
平白地要把邻邦困。
可不道己所不欲，勿施于人。
(智云)豫让，你言差矣。
想晋国卿相，惟我居首，兵多人盛，又得韩魏二子。
协心助翊。
今合兵攻伐。
他若拒敌，一鼓成擒；他若不拒守，决水围灌，无有不成功者。
你倒来替他回护，触恼我心。
(正末云)巨闻忠臣不怀情于君；孝子不畏死于父；存忠尽节，受斧钺而无怨。
主公，今上有周朝天子，不尊王命，无故索地，与咱是人情，不与是正理。
今日无故称兵，大不祥也。
(智云)如今天王法令不行，周祚衰微，天下诸侯，互相吞并，强者霸，弱者亡，我不乘时，非为智也。
(正末唱)。